ਤਿਤਾਸ ਸਾਧੂ
ਤੀਤਾਸ ਰਣਦੀਪ ਸਾਧੂ (ਅੰਗ੍ਰੇਜ਼ੀ: Titas Ranadeep Sadhu; ਜਨਮ 29 ਸਤੰਬਰ 2004) ਇੱਕ ਭਾਰਤੀ ਕ੍ਰਿਕਟਰ ਹੈ ਜੋ ਘਰੇਲੂ ਕ੍ਰਿਕਟ ਵਿੱਚ ਭਾਰਤੀ ਮਹਿਲਾ ਰਾਸ਼ਟਰੀ ਕ੍ਰਿਕਟ ਟੀਮ ਅਤੇ ਬੰਗਾਲ ਲਈ ਖੇਡਦੀ ਹੈ। ਉਹ 2023 U19 ਮਹਿਲਾ T20 ਵਿਸ਼ਵ ਕੱਪ ਜੇਤੂ ਭਾਰਤੀ ਟੀਮ ਦਾ ਹਿੱਸਾ ਸੀ ਅਤੇ ਫਾਈਨਲ ਵਿੱਚ ਉਸ ਨੂੰ ਪਲੇਅਰ ਆਫ਼ ਦ ਮੈਚ ਚੁਣਿਆ ਗਿਆ ਸੀ। ਸਾਧੂ ਨੇ 24 ਸਤੰਬਰ 2023 ਨੂੰ 2022 ਏਸ਼ੀਅਨ ਖੇਡਾਂ ਵਿੱਚ ਬੰਗਲਾਦੇਸ਼ ਦੇ ਖਿਲਾਫ ਆਪਣਾ WT20I ਡੈਬਿਊ ਕੀਤਾ ਸੀ। ਇਸੇ ਟੂਰਨਾਮੈਂਟ ਵਿੱਚ, ਉਸਨੇ ਸ਼੍ਰੀਲੰਕਾ ਦੇ ਖਿਲਾਫ ਸੋਨ ਤਗਮੇ ਦੇ ਮੈਚ ਵਿੱਚ ਇੱਕ ਗੇਂਦਬਾਜ਼ ਦੇ ਰੂਪ ਵਿੱਚ ਅਹਿਮ ਭੂਮਿਕਾ ਨਿਭਾਈ ਸੀ ਜੋ ਭਾਰਤ ਨੇ ਜਿੱਤਿਆ ਸੀ।